CREACIÓN DA XUNTA DE GOBERNO LOCAL, DESIGNACIÓN DOS SEUS MEMBROS E DELEGACIÓN DE ATRIBUCIÓNS
ADMINISTRACIÓN LOCAL — Municipal — Cuntis (Outros documentos, notificacións e informacións públicas, 30/07/2015)

A Alcaldía-Presidencia ditou en data 08 de xullo de 2015 a Resolución nº 586 sobre a creación da Xunta de Goberno Local, designación dos seus membros e delegación de atribucións, cuxa parte dispositiva é do tenor literal seguinte: DON MANUEL CAMPOS VELAY ALCALDE-PRESIDENTE DO CONCELLO DE CUNTIS (Pontevedra) en virtude das facultades que me confiren 21.2 da Lei 7/1985, Bases do Réxime Local e os artigos 46 ao 48 do RD 2568/1986, de 28 de novembro. Visto que por acordo adoptado na sesión plenaria organizativa celebrada o día 06.07.2015 creouse a Xunta de Goberno Local, a súa creación correspóndelle ao Pleno ao ter carácter potestativo nos municipios con poboación inferior a 5.000 habitantes, e visto que ten como funcións asistir permanentemente á Alcaldía no exercicio das súas atribucións, e exercer por delegación as facultades que se lle confiran Con base ó que dispoñen os artigos 21.1. b) e 23 da lei 7/85, de Bases de Réxime Local (LBRL), e 35, 43, 44, 46 e 52 do Regulamento de Organización, Funcionamento e Réxime Xurídico das Entidades Locais (ROF), e no exercicio das atribucións recoñecidas no artigo 23.1 da LRBRL, pola presente RESOLVO: Primeiro.— Designar como membros titulares da Xunta de Goberno Local deste Concello de Cuntis aos seguintes concelleiros e concelleiras: Segundo.— Delegar na Xunta de Goberno Local, as seguintes atribucións da Alcaldía: En materia de urbanismo: • Concesión de todo tipo de licencias e autorizacións urbanísticas, competencia de Alcaldía. • Tramitación de comunicacións previas de obras e de actividades. • Informe e concesión de licencias de apertura e actividade. • Tramitación de expedientes de ruína de edificacións, salvo aqueles que teñan carácter de ruína inminente, que poderán ser tramitados por Decreto de alcaldía. • Aprobación dos instrumentos de planeamento de desenvolvemento do planeamento xeral non expresamente atribuídos ó Pleno, así como a dos instrumentos de xestión urbanística e dos proxectos de urbanización. • Tramitación e resolución dos expedientes de reposición da legalidade por infracción urbanística. • Tramitación e resolución de expedientes sancionadores por infracción urbanística. En materia de persoal: a aprobación da oferta pública de emprego En materia de facenda: A aprobación dos padróns de impostos, taxas e prezos públicos que sexan competencia do Concello. En materia de responsabilidade patrimonial: a tramitación e resolución dos respectivos expedientes. A resolución dos recursos administrativos interpostos contra os acordos da XGL. Así como todas aquelas cuestións puntuais, competencia da Alcaldía, que este desexe someter a estudio, consideración ou resolución da Xunta de Goberno. Terceiro.— Fixar como día para a celebración das sesións ordinarias da Xunta de Goberno Local, os venres, cada quince días, entre as 11.00 horas e as 14.00 horas, se este día cadra inhábil a sesión trasladarase ao día hábil anterior. Cuarto.— A presente delegación de atribucións deixa sen efecto o Decreto de Alcaldía de 17.06.2011 e as demais resolucións de delegación ditadas con anterioridade e terá efectos a partir do día seguinte ao de esta data, sen prexuízo da súa publicación preceptiva no B. O. P., en cumprimento do artigo 46.1 do R. O. F. e a súa exposición no Taboleiro de Anuncios do Concello para o coñecemento do público en xeral. Quinto.— Dar conta da presente resolución ó Pleno da Corporación municipal na próxima sesión ordinaria que celebre. O que se fai público para xeral coñecemento. Cuntis, 10 de xullo de 2015.—O Alcalde, Manuel Campos Velay.